**Λεξιλόγιο ενότητας 7**

**πράξη**

* η ενέργεια και το αποτέλεσμα του πράττω
* άσκηση, εφαρμογή, εκτέλεση: π.χ *θέτω σε πράξη το σχέδιο μου*
* πείρα, πρακτική ικανότητα που αποκτήθηκε με την άσκηση
* εμπορική, χρηματιστηριακή συναλλαγή
* καθένα από τα αυτοτελή μέρη ενός θεατρικού έργου π.χ *ο ήρωας πεθαίνει στην 5η πράξη του έργου*
* οι αριθμητικές πράξεις (π.χ πρόσθεση…)

**πραγματεύομαι:** εξετάζω ένα θέμα σε βάθος

**πραγματεία**

* η επιμελής σπουδή, η μελέτη
* η επίπονη εργασία
* η φιλοσοφική ενασχόληση
* το σύγγραμμα, η μελέτη

**τα πεπραγμένα**

* αυτά που έχουν γίνει
* πράξεις ή αποφάσεις συμβουλίου

**πράκτορας**

* πρόσωπο που φέρνει σε πέρας υποθέσεις άλλων έναντι αμοιβής
* όργανο μυστικής υπηρεσίας που δρα σε ξένη χώρα

**πρακτικός**

* ο σχετικός με την πράξη π.χ *πρακτικό μυαλό* (αντίθετο: *θεωρητικό μυαλό*)
* ο ωφέλιμος, ο κατάλληλος σε κάτι, που διευκολύνει την εργασία π.χ *πρακτική μέθοδος*
* αυτός που εφαρμόζει στην επαγγελματική του δραστηριότητα την πείρα του και όχι τις θεωρητικά αποκτημένες γνώσεις π.χ *πρακτικός γιατρός*

**διαπράττω:** εκτελώ κάτι κακό π.χ *διαπράττω έγκλημα*

**εισπράττω:** παίρνω, συγκεντρώνω χρήματα που μου οφείλονται (μεταφορικά: δέχομαι π.χ *Eισέπραξα πολλή αγάπη από τους θαυμαστές μου.)*

**συμπράττω:** συνεργάζομαι με κάποιον για κάτι, συμβοηθώ

**άπρακτος**

* που δεν κατόρθωσε τίποτα π.χ *Γύρισε άπρακτος.*
* αυτός που δεν εκτελέστηκε π.χ *άπρακτο αδίκημα*

πολυπράγμων

* αυτός που ασχολείται με πολλά πράγματα, ο πολυάσχολος
* αυτός που αναμειγνύεται σε ξένες υποθέσεις, ο περίεργος

**πολυπραγμοσύνη**

* η ενασχόληση με πολλά πράγματα
* η ανάμειξη σε ξένες υποθέσεις

**εισπράκτορας:** αυτός που εισπράττει χρήματα

**έμπρακτος:** αυτός που βεβαιώνεται ή εκδηλώνεται με πράξεις π.χ *έμπρακτη αγάπη*

**διαπραγματεύομαι**

* συζητώ ή εξετάζω με προσοχή
* βρίσκομαι σε συνεννοήσεις για ένα ζήτημα

**πραγμάτωση:** η πραγματοποίηση, η υλοποίηση π.χ *η πραγμάτωση των ονείρων μου*

**πραγμάτευση:** η αναλυτική έρευνα και ανάπτυξη ενός θέματος

**πραματευτής:** ο πλανόδιος έμπορος, ο γυρολόγος

**κοινοπραξία:** ένωση ατόμων ή επιχειρήσεων που αναπτύσσουν κοινή δραστηριότητα

**πραξικόπημα**

* αιφνιδιαστική και δόλια ενέργεια
* στρατιωτική ενέργεια για την κατάλυση του συντάγματος και την ανατροπή της νόμιμα εκλεγμένης κυβέρνησης